ซิกน่าฯ คว้ารักษาข้อมูลลูกค้าเยี่ยม
นายแกรี่ เวนย์ เด็นสัน ประธานเจ้าหน้าที่บริหารและผู้จัดการประจำประเทศไทย บริษัท ซิกน่า ประกันภัย เปิดเผยว่า บริษัทได้รับมอบใบรับรองมาตรฐานการรักษาความปลอดภัยของข้อมูลในธุรกิจที่มีการชำระเงินผ่านบัตรเครดิต Payment Card Industry (PCI) Data Security Standard (DSS) ในส่วนของศูนย์คอลเซ็นเตอร์ (Call Center) ฝ่ายขายทางโทรศัพท์ จำนวนมากกว่า 205 ที่นั่ง และ ฝ่ายตรวจสอบคุณภาพการขาย (Quality Assurance) ซึ่งเป็นส่วนงานสำคัญที่ต้องใกล้ชิดกับข้อมูลบัตรเครดิตของลูกค้าอยู่ตลอดเวลา ตั้งแต่เมื่อวันที่ 1 ส.ค. 2555 ที่ผ่านมา โดยเป็นบริษัทประกันภัยแห่งแรกที่ให้ความสำคัญกับการปฏิบัติให้ถูกต้องตาม PCI DSS นี้อย่างต่อเนื่องและจริงจัง
5 ต.ค. 2555

นายแกรี่ เวนย์ เด็นสัน ประธานเจ้าหน้าที่บริหารและผู้จัดการประจำประเทศไทย บริษัท ซิกน่า ประกันภัย เปิดเผยว่า บริษัทได้รับมอบใบรับรองมาตรฐานการรักษาความปลอดภัยของข้อมูลในธุรกิจที่มีการชำระเงินผ่านบัตรเครดิต Payment Card Industry (PCI) Data Security Standard (DSS) ในส่วนของศูนย์คอลเซ็นเตอร์ (Call Center) ฝ่ายขายทางโทรศัพท์ จำนวนมากกว่า 205 ที่นั่ง และ ฝ่ายตรวจสอบคุณภาพการขาย (Quality Assurance) ซึ่งเป็นส่วนงานสำคัญที่ต้องใกล้ชิดกับข้อมูลบัตรเครดิตของลูกค้าอยู่ตลอดเวลา ตั้งแต่เมื่อวันที่ 1 ส.ค. 2555 ที่ผ่านมา โดยเป็นบริษัทประกันภัยแห่งแรกที่ให้ความสำคัญกับการปฏิบัติให้ถูกต้องตาม PCI DSS นี้อย่างต่อเนื่องและจริงจัง
สำหรับมาตรฐานความปลอดภัยดังกล่าวจะเป็นอีกส่วนหนึ่งที่ช่วยเสริมสร้างความมั่นใจให้กับลูกค้าและพันธมิตรทางธุรกิจ ว่าข้อมูลส่วนบุคคลที่สำคัญอย่างเช่นข้อมูลบัตรเครดิตของลูกค้า จะได้รับการดูแลรักษาความปลอดภัยขึ้นสูงสุด ไม่มีการั่วไหล ซึ่งเป็นสิ่งที่บริษัทตั้งใจจริงในการมอบบริการที่ดีที่สุดให้แก่ลูกค้า เพื่อตอบโจทย์กลยุทธ์ทั่วโลกที่ยึดถือลูกค้าเป็นศูนย์กลาง
“ตลอดหลายเดือนที่ผ่านมา เรามีการปรับกลยุทธ์และกระบวนการภายในเพื่อรองรับกลยุทธ์นี้หลายส่วน เช่น เปลี่ยนหมายเลขโทรศัพท์โดยใช้เลข 4 หลักคือ 1758 เพื่อให้จดจำได้ง่ายยิ่งขึ้น และเพิ่มการบริการผ่านศูนย์บริการลูกค้า โดยให้บริการลูกค้าต่อเนื่องตลอด 7 วัน รวมทั้งเพิ่มการบริการผ่านช่องทางแบบออนไลน์ เพื่อให้ลูกค้าสามารถติดต่อกับเราได้ง่ายขึ้น” นายแกรี่ กล่าว
นายแกรี่ กล่าวว่า มาตรฐาน Payment Card Industry (PCI) Data Security Standard (DSS) เป็นมาตรฐานความปลอดภัยสารสนเทศที่แพร่หลายทั่วโลก รวบรวมโดยคณะกรรมการ Payment Card Industry Security Standards Council (PCI SSC) มาตรฐานนี้ถูกกำหนดขึ้นเพื่อกำหนดพื้นฐาน ความต้องการในการดูแลป้องกันข้อมูลผู้ถือบัตร ทั้งในส่วนของการจัดเก็บ, ประมวลผลและการรับส่งข้อมูล เพื่อช่วยให้องค์กรต่างๆ ที่มีการรับชำระเงินด้วยบัตรเครดิต สามารถป้องกันการฉ้อโกงบัตรเครดิต โดยการควบคุมข้อมูลและช่องโหว่ต่างๆ ให้เข้มงวดมากยิ่งขึ้น และได้นำไปใช้กับทุกองค์กรที่เก็บรักษา ประมวลผล หรือรับส่งข้อมูลของผู้ถือบัตรเครดิต ไม่ว่าจะเป็นบัตรที่ออกโดยธนาคารหรือสถาบันการเงินใดก็ตาม